《辛已老人生旦》
宋代·陈文蔚

陶陶太古民风淳，诈伪不萌情意真。
何尝吐纳事屈伸，往往皆为百岁人。
中古便似秋冬辰，和气无复如阳春。
机巧百出妄喜嗔，七十者稀以为珍。
我翁逍遥常幅巾，朴素几与太古邻。
饮食淡泊厌膻荤，衣裘不择敝与新。
日日娱嬉寂寞滨，甘与圣世为遗民。
天锡遐龄登九旬，回视同庚皆土尘。
炯然双眸且精神，坚强直可齐松椿。
儿孙虽不侧朝绅，家庭礼法粗克遵。
白酒年年造酒巡，膝下戏彩娱慈亲。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。